Na temelju čl. 39. do 42. Zakona o ustanovama ( „Narodne novine“ br.76/93., 29/97., 47/99., 35/08., 127/19. i 151/22.), čl. 126. i čl.127. Zakona o odgoju i obrazovanju u osnovnoj i srednjoj školi („Narodne novine“ br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 136/14 – RUSRH, 152/14., 07/17., 68/18., 98/19., 64/20., 151/22., 155/23 i 156/23.) i čl. 54. Statuta Osnovne škole Josipa Jurja Strossmayera, Trnava ( KLASA: 012-03/19-01/04, URBROJ: 2121-24-01-19-4, od 9. rujna 2019.), Školski odbor Osnovne škole Josipa Jurja Strossmayera Trnava na 41. sjednici održanoj 6.9.2024. godine donio je odluku kojom raspisuje

**NATJEČAJ**

**za imenovanje ravnatelja/ice škole**

Za ravnatelja škole može biti imenovana osoba koja ispunjava sljedeće nužne uvijete u skladu s člankom 126. stavkom 1. Zakona o odgoju i obrazovanju u osnovnoj i srednjoj školi:

1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

 a) sveučilišni diplomski studij ili

 b) integrirani preddiplomski i diplomski sveučilišni studij ili

 c) specijalistički diplomski stručni studij

 d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2 Zakona o odgoju i obrazovanju u osnovnoj i srednjoj školi.

2) uvjete propisane člankom 106. Zakona o odgoju i obrazovanju u osnovnoj i srednjoj školi (koja nije pravomoćno osuđena za kaznena djela i protiv koje nije pokrenut i ne vodi se kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi)

3) najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama. (st.1)

Osim osobe koja je završila neki od studija iz stavka 1.točke 1 ovog članka ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova. (st. 2.)

Iznimno, osoba koje ne ispunjava uvjete iz stavka 1. točke 1. ili stavka 2. ovog članka, koja nije završila stručni četverogodišnji studij za učitelje kojim se stječe 240 ECTS bodova može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (Narodne novine, br. 59/90, 26/93, 27/93, 29/94, 7/96, 59/01, 114/01 i 76/05). (st.3)

Kandidat za ravnatelja obvezan je dostaviti program rada za mandatno razdoblje.

U postupku imenovanja ravnatelja vršit će se vrednovanje dodatnih kompetencija sukladno odredbama članka 56. Statuta škole i to:

1. poznavanje stranog jezika

2. osnovne digitalne vještine i

3. iskustvo rada na projektima.

Ravnatelj škole imenuje se na pet godina.

Uz pisanu prijavu na natječaj, koja mora biti vlastoručno potpisana, kandidati su obvezni dostaviti u izvorniku ili preslici ovjerenoj kod javnog bilježnika:

a) Dokaze o ispunjavanju nužnih uvjeta, i to:

- životopis

– diploma odnosno dokaz o stečenoj vrsti i stupnju stručne spreme

– dokaz o državljanstvu

-dokaz o položenom stručnom ispitu odnosno dokaz da je osoba oslobođena obveze polaganja stručnog ispita

– uvjerenje nadležnog suda, da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 8 dana od dana objave natječaja)

-dokaz o radnom iskustvu (potvrda ili elektronički zapis HZMO i potvrda školske ustanove o vrsti i trajanju poslova)

– dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju na temelju stavka 3. članka 126. Zakona o odgoju i obrazovanju u osnovnoj i srednjoj školi (odluke o imenovanju)

b) Program rada za mandatno razdoblje

Ako je kandidat stekao dodatne kompetencije potrebne za ravnatelja propisane Zakonom, Školski odbor vrednuje svaku dodatnu kompetenciju na temelju priložene dokumentacije kandidata uz prijavu.

Dokazi o dodatni kompetencijama dostavljaju se u originalu ili ovjerenom presliku.

Dodatne kompetencije za ravnatelja dokazuju se na sljedeći način:

1. poznavanje stranog jezika - (uvjerenje, certifikat, potvrda, svjedodžba ili druga isprava o pohađanju obrazovanja stranih jezika ili izvršenom testiranju znanja stranog jezika od ovlaštene ustanove, preslika indeksa ili potvrda visokog učilišta o položenom kolegiju stranog jezika, svjedodžba o završenom studiju stranog jezika ili druga isprava)

2. osnovne digitalne vještine – (uvjerenje, certifikat, potvrda, svjedodžba ili druga isprava o pohađanju obrazovanja, izvršenom testiranju znanja ili završenom studiju)

3. iskustvo rada na projektima kao voditelj, odgovorna osoba u pravnoj osobi nositelju ili partneru u projektu, koordinator ili član projektnog tima (potvrda ili isprava o sudjelovanju u provedbi pojedinih projekata)

Školski odbor utvrđuje rang-listu kandidata prema ukupnom broju ostvarenih bodova za dodatne kompetencije.

Kandidat za ravnatelja/icu predstavit će program rada za mandatno razdoblje na sjednicama tijela sukladno odredbama Statuta škole.

Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, br. 121/17, 98/19, 84/21 i 156/23), članku 48. f. Zakona o zaštiti vojnih i civilnih invalida rata (Narodne novine, br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, br. 157/13, 152/14, 39/18 i 32/20), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, br. 121/17, 98/19, 84/21 i 156/23), dužni su prilikom prijave na natječaj, osim dokaza o ispunjavanju traženih uvjeta, priložiti i dokaze propisane člankom 103. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web-stranici Ministarstva hrvatskih branitelja, na poveznici: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju na temelju članka 48. Zakona o civilnim stradalnicima iz Domovinskog rata (Narodne novine, br. 84/21) dužan je uz prijavu priložiti sve dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarenje prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>.

Navedeni dokazi moraju biti u izvorniku ili preslici ovjerenoj kod javnog bilježnika.

Na natječaj se mogu javiti osobe obaju spolova sukladno čl. 13. Zakona o ravnopravnosti spolova (Narodne novine, br. 82/08 i 69/17).

Prijavom na natječaj kandidati daju privolu za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja.

**Rok za podnošenje prijava** kandidata je osam (8) danaod dana objave natječaja u Narodnim novinama i na mrežnoj stranici Osnovne škole Josipa Jurja Strossmayera, Trnava.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijave s dokazima o ispunjavanju uvjeta natječaja dostaviti u zatvorenoj omotnici na adresu: Osnovna škola Josipa Jurja Strossmayera, Braće Radića 1, 31411 Trnava, s naznakom: »Prijava na natječaj za ravnatelja/icu – ne otvarati«.

KLASA: 007-03/24-01/1 Predsjednica školskog odbora:

URBROJ: 2121-24-24-1 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trnava, 23. rujna 2024. Danijela Trbara Kostić